cyanic-selkie/wikianc huggingface dataset:
Α.Σ. Ιωνικός Λαμίας
Συνένωση με τον Έσπερο Λαμίας
Το Σεπτέμβριο του 2014 ανακοινώθηκε η συνένωση του Ιωνικού με τον Έσπερο Λαμίας προκειμένου να δημιουργηθεί μια νέα ισχυρότερη ομάδα. Το αρχικό ρόστερ αποτελούσαν παίκτες και από τα δύο σωματεία υπό την καθοδήγηση του Γιάννη Σοφογιάννη και με γενικό αρχηγό τον Παναγιώτη Κραββαρίτη. Το εγχείρημα αποδείχθηκε επιτυχημένο καθώς μόλις ένα χρόνο μετά ο νέος ενιαίος σύλλογος με την ονομασία '''Γ.Σ. Έσπερος Λαμίας''' αναδείχτηκε πρωταθλητής της Α' Κατηγορίας Ε.Σ.Κ.Α.Σ.Ε. για το έτος 2014-2015, σφραγίζοντας το εισιτήριο ανόδου στη Γ' Εθνική Κατηγορία.
Μαρί Μπέλλοκ Λάουντς
Ο Έρνεστ Χέμινγουεϊ είχε επαινέσει την ανάλυση της στην ψυχολογία των γυναικείων χαρακτήρων της. Το τελευταίο βιβλίο της που εκδόθηκε μετά θάνατον και αφορούσε τον αδελφό της, ήταν το The Young Hilaire Belloc. Απεβίωσε σε ηλικία 79 ετών, στο σπίτι της κόρης της και ενταφιάστηκε κοντά στις Βερσαλλίες, στο μέρος όπου μεγάλωσε.
Εξωτερικοί σύνδεσμοι
Κατηγορία:Άγγλοι μυθιστοριογράφοι
Α.Σ. Ιωνικός Λαμίας
Ιστορική αναδρομή
Το τμήμα χειροσφαίρισης ανδρών του συλλόγου από το 2010 έχει ανεξαρτητοποιηθεί με καινούργια διοικούσα επιτροπή και νέο καταστατικό. Αγωνίζεται στα Εθνικά Πρωταθλήματα με την ονομασία '''Α.Σ. Ιωνικός Νέας Μαγνησίας Λαμία 2010'''. Το σωματείο δραστηριοποιείται αποκλειστικά στο χώρο της χειροσφαίρισης. Λαμβάνει επίσης μέρος σε διαγωνισμούς μπιτς χάντμπολ.
Την αγωνιστική περίοδο 2012-13 ο Ιωνικός συμμετείχε στο Πρωτάθλημα της Β΄ Εθνικής Κατηγορίας Ανδρών που διοργάνωσε η Ομοσπονδία Χειροσφαίρισης Ελλάδος και συγκεκριμένα στον 3ο Όμιλο. Έχοντας συγκεντρώσει 8 νίκες και 2 ήττες απέναντι σε 5 αντιπάλους, τοποθετήθηκε στη 2η θέση της τελικής βαθμολογίας.
Τη χρονιά 2013-14 βρέθηκε σε συνθήκες μεγαλύτερου ανταγωνισμού έχοντας να αντιμετωπίσει 8 αντιπάλους στα πλαίσια του 2ου Ομίλου της Β΄ Εθνικής. Με απολογισμό 8 νίκες, 1 ισοπαλία και 7 ήττες βρέθηκε στην 5η θέση του τελικού βαθμολογικού πίνακα.
Την περίοδο 2014-15, πάντα στον ίδιο Όμιλο και Κατηγορία, κλήθηκε να αντιμετωπίσει μόλις 3 αντιπάλους, αλλά από τρεις φορές αντί για δύο, με αποτέλεσμα να συγκεντρώσει 8 νίκες και 4 ήττες. Σαν αποτέλεσμα ο Ιωνικός τερμάτισε 2ος και συνέχισε να παραμένει στη Β΄ Εθνική. Από τον Αύγουστο του 2013 μέχρι τον Ιούλιο του 2015 προπονητής του συλλόγου ήταν ο Δημήτρης Καρράς, ένας εκ των θεμελιωτών του αθλήματος στην Ελλάδα.
Τρέχουσα αγωνιστική περίοδος
Κατά την τρέχουσα αγωνιστική περίοδο, 2015-16, ο Α.Σ. Ιωνικός Νέας Μαγνησίας Λαμία 2010 διαγωνίζεται στο Πρωτάθλημα της Β΄ Εθνικής Κατηγορίας που διοργανώνει η Ομοσπονδία Χειροσφαίρισης Ελλάδος.
Εξωτερικοί σύνδεσμοι
Κατηγορία:Αθλητικοί σύλλογοι Φθιώτιδας Κατηγορία:Λαμία Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Σωματεία Ε.Σ.ΚΑ.Σ.Ε. Κατηγορία:Ιδρύσεις αθλητικών συλλόγων το 1992 Κατηγορία:Ιδρύσεις ομάδων καλαθοσφαίρισης το 1992
.ca
μικρογραφία|Καταχωρήσεις διευθύνσεων IPv6 για το top level domain CA.svg .ca είναι ο top-level domain κωδικός για τον Καναδά στο διαδίκτυο.
Δείτε επίσης
Κατάλογος top-level domains
Παραπομπές
Κατηγορία:Επικοινωνίες στον Καναδά Κατηγορία:Top-level domains
סיומת אינטרנט Toppdomän
Μητροπολίτης Ηλείας Αντώνιος
Ο Μητροπολίτης Ηλείας Αντώνιος (Αντώνιος Πολίτης) (1890 - 13 Νοεμβρίου 1963) ήταν Έλληνας θεολόγος και επίσκοπος, μητροπολίτης Ηλείας την περίοδο 1922 - 1945 οπότε κηρύχθηκε έκπτωτος λόγω της προσχώρησής του στην Εθνική Αντίσταση με το ΕΑΜ. Αποκαταστάθηκε στο αξίωμα του Μητροπολίτη το 1958, ενώ μετά τον θάνατό του, το έτος 2000 η Εκκλησία της Ελλάδος τον αποκατέστησε ηθικά.
Βιογραφία
Γεννήθηκε στη Σύρο στις 15 Ιουνίου 1890.Οι γονείς του κατάγονταν από τα Ψαρά, η μητέρα του ανήκε στην οικογένεια Φιλίνη όπου πολλά μέλη της αγωνίστηκαν κατά την Επανάσταση του 1821. Σπούδασε θεολογία στο Πανεπιστήμιο Αθηνών. Το 1914 χειροτονήθηκε διάκονος στον Ιερό Ναό Ποσειδωνίας Σύρου. Το ίδιο έτος διορίζεται Ιεροκήρυξ της τότε Επισκοπής Χαλκίδος και Καρυστίας και τον Φεβρουάριο του 1917 χειροτονείται Πρεσβύτερος υπό του Χαλκίδος Χρυσάνθου εις τον Ι. Ναόν Χρυσοσπηλιωτίσσης Αθηνών. Υπηρέτησε παράλληλα, ζητώντας ο ίδιος τη στράτευσή του, ως στρατιωτικός ιερέας στο Μικρασιατικό Μέτωπο την περίοδο 1918-1922. Για την προσφορά του τιμήθηκε με το Χρυσούν Αριστείον Ανδρείας, τον Χρυσούν Σταυρόν Φοίνικος, τον Πολεμικό Σταυρό και το Μετάλλιο Στρατιωτικής Αξίας.
Τον Δεκέμβριο του 1922 χειροτονήθηκε επίσκοπος και εξελέγη μητροπολίτης Ηλείας. Ασχολήθηκε με την οργάνωση της Μητροπόλεως, και μάλιστα λόγω της καλλιέργειάς του και της γνώσης ξένων γλωσσών συνέγραψε πολλές ιστορικές, κοινωνικές και άλλες μελέτες.
Το 1943 στη διάρκεια της κατοχής εγκατέλειψε την έδρα του αρνούμενος να συνεργαστεί με τις κατοχικές αρχές και κατέφυγε στα βουνά συντασσόμενος με την παράταξη του ΕΑΜ. Οι αντιστασιακές οργανώσεις ανακήρυξαν τον Αντώνιο, Αρχηγό του ΕΑΜ Πελοποννήσου. Στις 11-5-1944, στις Κορυσχάδες Ευρυτανίας, θα συγκεντρωθούν οι αντιστασιακές δυνάμεις της χώρας σε ενός είδους εθνικού συμβουλίου. Ο Μητροπολίτης Αντώνιος θα είναι μεταξύ των επικεφαλής και θα εκπροσωπεί την Ηλεία και την Πελοπόννησο. Μετά την απελευθέρωση συνέχισε να παραμένει στην παράταξη του ΕΑΜ με αποτέλεσμα να σχολάζει από το 1945 οπότε και κηρύχθηκε έκπτωτος.
Στις 2 Σεπτεμβρίου του 1953 παρέστη στην ανακομιδή των λειψάνων του Αγίου Νεκταρίου στην Αίγινα.
Δικαιώθηκε τον Μάρτιο του 1958 και αποκαταστάθηκε στο αξίωμά του, ως πρώην Μητροπολίτης Ηλείας. Απεβίωσε στις 13 Νοεμβρίου του 1963, στο Αιγάλεω Αττικής όπου ζούσε από το 1946. Υπάρχει μάλιστα εκεί οδός με ονομασία στη μνήμη του. Ο τάφος του βρίσκεται στο Πρώτο Νεκροταφείο Αθηνών.
Αναγνώριση
Τον Νοέμβριο του 2000 πραγματοποιήθηκε από την Εκκλησία της Ελλάδος η μετά θάνατον αναγνώριση και ηθική αποκατάσταση του Μητροπολίτη Ηλείας Αντώνιου, του Μητροπολίτη Κοζάνης Ιωακείμ και κληρικών που αγωνίστηκαν κατά την Εθνική Αντίσταση ως μέλη του ΕΑΜ/ΕΛΑΣ. Εκδόθηκε μάλιστα και ειδικός αφιερωματικός τόμος
Το όνομα του Αντωνίου δόθηκε σε δρόμους: Αιγάλεω Αττικής, Πάτρα, Πύργο, Αμαλιάδα. Ο Μητροπολίτης Αντώνιος στον Πύργο τιμάται και με το Μνημείο Εθνικής Αντίστασης στο Επαρχείο. Στη Σύρο επίσης έχει φιλοτεχνηθεί και τοποθετηθεί στο προαύλιο του Μητροπολιτικού Ναού Μεταμόρφωσης του Σωτήρος, στην προτομή του, με το επίγραμμα: "Αντώνιος Ν. Πολίτης, Μητροπολίτης Ηλείας (1890-1963), Στον αγωνιστή ιεράρχη της Εθνικής Αντίστασης, Με ευγνωμοσύνη και τιμή, Ο γενέθλιος Δήμος του".
Πηγές
Κατηγορία:Μέλη του ΕΑΜ Αντωνιος Κατηγορία:Επίσκοποι του 20ού αιώνα
Ότο Μπένντορφ
Ο Ότο Μπένντορφ (Otto Benndorf, 13 Σεπτεμβρίου 1838 – 2 Ιανουαρίου 1907) ήταν Αυστριακός αρχαιολόγος, που γεννήθηκε στο Γκράιτς της Θουριγγίας. Γιος του ήταν ο φυσικός Χανς Μπένντορφ (1870-1953).
Ο Ότο Μπένντορφ σπούδασε στο Πανεπιστήμιο της Βόννης, όπου είχε καθηγητές τους Φρήντριχ Γκότλημπ Βέλκερ, Ότο Γιαν και Φρήντριχ Ριτσλ. Αργότερα εργάσθηκε ως δάσκαλος στο Σουλπφόρτα, όπου ένας από τους μαθητές του ήταν ο Νίτσε. Από το 1864 μέχρι το 1868 συμμετέσχε σε μια επιστημονική αποστολή που περιόδευσε στη Ρώμη, τη Σικελία, την Ελλάδα και τη Μικρά Ασία. Το 1868 ολοκλήρωσε τη διατριβή του για υφηγεσία στο Πανεπιστήμιο του Γκέτινγκεν υπό την καθοδήγηση του Φρήντριχ Βήζελερ.
Το 1869 ο Μπένντορφ έγινε αναπληρωτής καθηγητής της αρχαιολογίας στο Πανεπιστήμιο της Ζυρίχης και μετά στο Πανεπιστήμιο του Μονάχου (1871) και στο Πανεπιστήμιο του Καρόλου στην Πράγα από το 1872. Μαζί με τον Αλεξάντερ Κόντζε έλαβε μέρος στη δεύτερη αυστριακή αρχαιολογική αποστολή στη Σαμοθράκη το 1875. Δύο χρόνια αργότερα διαδέχθηκε τον Κόντζε στην έδρα της αρχαιολογίας στο Πανεπιστήμιο της Βιέννης. Ανάμεσα στους φοιτητές του στη Βιέννη ήταν και οι Μίκαελ Ροστόφτσεφ, Έμιλ Σάντο (Emil Szántó, 1857-1904), Γιούλιους φον Σλόσερ και Φραντς Στουντνίτσκα.
Το 1881 και το 1882 ο Μπένντορφ ανέσκαψε το λεγόμενο «Ηρώον της Τρύσας» στη Λυκία, στέλνοντας πάνω από 100 κούτες υλικού στο Μουσείο Ιστορίας της Τέχνης της Βιέννης. Με τον Καρλ Χούμαν οργάνωσαν μια ανασκαφή στην Έφεσο το 1895). Ως επιστέγασμα των δραστηριοτήτων του, ίδρυσε το 1898 το Αυστριακό Αρχαιολογικό Ινστιτούτο Αθηνών (Österreichisches Archäologische Institut) και διετέλεσε διευθυντής του μέχρι τον θάνατό του σε ηλικία 69 ετών.
Παραπομπές
Κατηγορία:Αυστριακοί αρχαιολόγοι
Βαλερία Μαξιμίλλα
Η Βαλερία Μαξιμίλλα, λατιν. Valeria Maximilla (άκμασε 293-312) ήταν Αυτοκράτειρα, ως σύζυγος του Μαξεντίου Αυτοκράτορα στη Δύση.
Βιογραφία
Ήταν κόρη τού Γαλερίου Αυτοκράτορα στην Ανατολή και της πρώτης συζύγου του (αγνώστου ονόματος).
Παντρεύτηκε τον Μαξέντιο περί το 293 (δεν γνωρίζουμε με ακρίβεια), σε μία προσπάθεια να σφυρηλατηθεί μία συμμαχία μεταξύ των οικογενειών του Γαλερίου και τού Μαξιμιανού Αυτοκράτορα της Δύσης, πατέρα τού Μαξέντιου. Έκανε δύο γιους, τον Βαλέριο Ρομύλο π. το 295 και ακόμη έναν (αγνώστου ονόματος), ίσως είναι ο Αυρήλιος Βαλέριος, που εκτελέστηκε το 312. Ως κόρη Αυτοκράτορα, είχε τον τίτλο της ευγενέστατης γυναικός (nobilissima femina).
O άνδρας της ανακηρύχθηκε Αυτοκράτορας τον Οκτώβριο του 306 ενάντια στη θέληση του Γαλερίου, ο οποίος προσπάθησε να εκτοπίσει τον σφετεριστή το 307, χωρία επιτυχία. Ο Μαξέντιος παρέμεινε κυρίαρχος της Ρώμης, της Ιταλίας και της Αφρικής ως το 312, οπότε ο Κωνσταντίνος Α΄ εισέβαλε στην Ιταλία. Η Βαλερία και ο σύζυγός της ήταν μαζί πριν τη μάχη της Μιλβίας γέφυρας. Η μετέπειτα τύχη της δεν είναι γνωστή· ο Ρωμύλος απεβίωσε το 309.
Το πορτραίτο της Β. Μαξιμίλλας δεν εμφανίζεται σε κάποιο νόμισμα, που έκοψε ο Μαξέντιος, αλλά ίσως να είχε απεικονιστεί σε ένα πολύ φθαρμένο γλυπτό των Μουσείων του Καπιτωλίου: εάν είναι η Μαξιμίλλα, είναι πιθανό το πρόσωπό της να καταστράφηκε, όταν μετά την εκτόπιση τού άνδρα της οι εικόνες του καταστράφηκαν.
Η Μαξιμίλλα ίσως είναι η ανώνυμη βασίλισσα στην αγιογραφία της Αγ. Αικατερίνης της Αλεξάνδρειας από τον Γιάκομπους ντα Βαραγκίνε (μία από τις φανταστικές ιστορίες του "Χρυσού Μύθου"). Στη διήγηση αυτή η βασίλισσα μεταστρέφεται στον Χριστιανισμό, μετά από συνάντηση με την Αικατερίνη. Έπειτα και οι δύο βασανίζονται και εκτελούνται από τον Μαξέντιο, όπου παρουσιάζεται ως εκτελεστής των Χριστιανών.
Οικογένεια
Παντρεύτηκε περί το 293 τον Μαξέντιο Αυτοκράτορα στη Δύση και είχε τέκνα:
Πηγές
Κατηγορία:Ρωμαίες Αυτοκράτειρες
Ντέρμπι Κάουντι
Η Ντέρμπι Κάουντι (αγγλικά: Derby County, ) είναι αγγλικός επαγγελματικός ποδοσφαιρικός σύλλογος που εδρεύει στην πόλη Ντέρμπι. Ιδρύθηκε το 1884 και ανήκει στις 12 ομάδες που το 1888 ίδρυσαν τη Φούτμπολ Λιγκ.
Στάδιο
Η Ντέρμπι Κάουντι έχει για έδρα της το γήπεδο του Πράιντ Πάρκ Στάντιουμ όπου ολοκληρώθηκε το 1997. Η χωρητικότητα του είναι 33.597 θέσεις και βρίσκεται στην πόλη του Ντέρμπι.
Αντιπαλότητες
Η Ντέρμπι Κάουντι έχει αντιπαλότητες με ομάδες όπως την Νότιγχαμ Φόρεστ όταν υπήρχε η ομάδα του μπέιζμπολ Ιστ Μιντλάντς Ντέρμπι. Ο Τόνι Φρανς είχε αναφέρει σε τοπική εφημερίδα πως η Μίντλαντ Ντέρμπι είναι τόσο καλή ομάδα αλλά καλύτερη και από την Νόττιγχαμ όπου η συγκεκριμένη ομάδα ήταν η κυρίαρχος τότε στα σπορ ή του Κρίκετ ή του Μπέιζμπολ. Άλλη μια αντιπαλότητα είναι αυτή με την Γουλβς η αλλιώς Γουλβερχάμπντον Ρόβερς. Επίσης έχει αντιπαλότητα άλλα με μικρή σημασία και με την θρυλική Λιντς Γιουνάιτεντ και τη Λέστερ Σίτι. Η Λιντς επίσης δεν είναι τόσο χαρούμενη γιατί η πόλη της βρίσκεται κοντά στις πόλεις όπου έχει τις ομάδες που αναφέραμε πιο πάνω.Μάλιστα υπάρχει μια ταινία που έχει σχέση με την Λιντς και ονομάζεται Η Καταραμένη Ομάδα.
Η Μασκότ της Ομάδας
Η μασκότ της Ντέρμπι είναι ένα κριάρι με το όνομα Ράμμι. Ο Ράμμι είναι ένας υπάλληλος πλήρους απασχόλησης της ομάδας ο οποίος επίσης δουλεύει για την διατήρηση των σχέσεων της ομάδας με τους οπαδούς και γενικότερα τα Ιστ Μίντλαντς, για παράδειγμα με επισκέψεις σε σχολεία για την διάδοση της γραμματοσύνης και της αλληλεγγύης μέσω εκδηλώσεων. Ο Ράμμι εμφανίστηκε αρχικά ως μια πιο φιλική προοπτική για τους παραδοσιακούς δεσμούς της ομάδας με τον βρετανικό στρατό.
thumb|Η μασκότ της Ντέρμπι Κάουντι, Ράμμι Ο Ράμμι αποτελεί την πρώτη μασκότ πλήρους απασχόλησης στο ποδόσφαιρο. Οι παραδοσιακές δραστηριότητες του Ράμμι περιλαμβάνουν χτυπήματα πέναλτι με μέλη του κοινού (τόσο του εντός όσο και του εκτός έδρας) στο ημίχρονο, με τον Ράμμι ως τερματοφύλακα, και να "ανεβάζει" τους φιλάθλους της πριν τον αγώνα και να τους ενθαρρύνει στην διάρκειά του. Ο Ράμμι είναι μια δημοφιλής προσωπικότητα ανάμεσα στους οπαδούς των Κριαριών και, το 2005, κυκλοφόρησε το πρώτο του DVD, στο οποίο εμφανίζεται ο χαρακτήρας να διαβάζει από τους μύθους του Αισώπου στην εξοχή του Ντέρμπισαϊρ.
Έμβλημα
Όπως και οι περισσότεροι παλιοί ποδοσφαιρικοί σύλλογοι, η Ντέρμπι Κάουντι δεν είχε αρχικά κανένα σήμα που να εμφανίζεται στις φανέλες της ομάδας. Το πρώτο της σήμα δημιουργήθηκε το 1924. Το σήμα αυτό συνίστατο σε μια κυκλική ασπίδα χωρισμένη σε τρία ίσα τμήματα, τα οποία συμβόλιζαν το σύλλογο, τους φιλάθλους της και την περιοχή, όλα τα στοιχεία που συνδέονται παραδοσιακά με την πόλη του Ντέρμπι, ρόδο των Τυδόρ και στέμμα στο ένα τμήμα, ελάφι σε ένα πάρκο στο δεύτερο και ένα κεφάλι του κριού στο τελικό τμήμα. Το σήμα φερόταν στις φανέλες των παικτών για δύο μόνο περιόδους πριν επιστρέψει σε απλές φανέλες.
Μέχρι το 1934 παρουσιάστηκε ένα άλλο σήμα. Αυτή τη φορά ήταν μια παραδοσιακά διαμορφωμένη ασπίδα, και πάλι με τρία τμήματα. Το ελάφι στο πάρκο είχε αφαιρεθεί και το τριαντάφυλλο και το στέμμα είχαν χωριστεί και τώρα κατείχαν ένα τμήμα το καθένα. Το κεφάλι του κριού παρέμεινε και δόθηκε πλέον στο μεγαλύτερο τμήμα της ασπίδας. Το σήμα δεν εμφανίστηκε ποτέ στις φανέλες των παικτών. Η ασπίδα τροποποιήθηκε το 1946 όταν αφαιρέθηκαν το τριαντάφυλλο και η κορώνα και αντικαταστάθηκαν με τα γράμματα "DC" (Derby County) και "FC" (Football Club) αντίστοιχα. Το σήμα χρησιμοποιήθηκε στις φανέλες των παικτών, αν και το κεφάλι του κριού από μόνο του χρησιμοποιήθηκε από τα τέλη της δεκαετίας του 1960 (η πλήρης ασπίδα όμως παρέμεινε το επίσημο λογότυπο του συλλόγου).
Ένα νέο σήμα του συλλόγου εμφανίστηκε το 1971, παρουσιάζοντας ένα πιο μοντέρνο σχέδιο το οποίο, με τροποποιήσεις, εξακολουθεί να χρησιμοποιείται. Το σήμα αυτό αποτελούταν αρχικά από ένα στυλιζαρισμένο άσπρο κριό στραμμένο προς τα αριστερά. Το σήμα αυτό τροποποιήθηκε ελαφρώς για πρώτη φορά το 1979 για να συμπεριλάβει το κείμενο "Derby County FC" κάτω από τον κριό (αν και ο κριός παρέμεινε μεμονομένος στους εκτός έδρας αγώνες). Το 1982, ο κριός στράφηκε προς τα δεξιά και η επιγραφή κάτω από αυτό αφαιρέθηκε. Ο κριός περιβάλλεται από ένα στεφάνι από δάφνη και η επιγραφή "Centenary 1984–1985" εκτυπώθηκε για την εκατονταετηρίδα του συλλόγου. Η δάφνη αφαιρέθηκε και η επιγραφή "Derby County FC" επέστρεψε από την επόμενη περίοδο. Το 1993, ο κριός έστρεψε και η επιγραφή αφαιρέθηκε και πάλι. Από το 1995, ο κριός ήταν στραμμένος προς τα δεξιά και περικλείονταν από ένα διαμάντι, με χρυσή κορδέλα με τίτλο "Derby County FC" από κάτω και την επιγραφή "1884" (έτος ίδρυσης του συλλόγου) στο κάτω μέρος. Το σχέδιο άλλαξε και πάλι το 1997, ο κριός είχε φορά προς τα αριστερά και η επιγραφή στη χρυσή κορδέλα έγινε "Derby County", ενώ το διαμάντι και το έτος ίδρυσης αφαιρέθηκαν.
Μια δεκαετία αργότερα, το 2007, το σήμα αυτό τροποποιήθηκε και πάλι με τον κριό να βλέπει προς τα αριστερά και την επιγραφή "Est 1884" τώρα στη μέση ενός κυκλικού πλαισίου στο οποίο εμπεριέχονταν οι λέξεις "Derby County Football Club" με χρυσά γράμματα, ενώ τα χρώματα τροποποιήθηκαν σε ασπρόμαυρα το 2009. Τον Ιούλιο του 2012, ο σύλλογος ανακοίνωσε την πρόθεσή του να δείξει μόνο τον εικονικό κριό σε μελλοντικές φανέλες, αντί για το πλήρες λογότυπο του συλλόγου. Τον Ιούλιο του 2013, αυτός ο παραδοσιακός κριός έγινε και πάλι το πλήρες λογότυπο του συλλόγου.
Επιτυχίες
Η Ντέρμπι Κάουντι έχει κατακτήσει 2 φορές την Πρέμιερ Λιγκ, 1 φορά το Κύπελλο Αγγλίας και 1 φορά το Τσάριτι Σιλντ.
1975: Ντέρμπι Κάουντι - Γουέστ Χαμ 2-0
Εξωτερικοί σύνδεσμοι
Κατηγορία:Αθλητικοί σύλλογοι Αγγλίας Κατηγορία:Ιδρύσεις αθλητικών συλλόγων το 1884 Κατηγορία:Ντέρμπι Κατηγορία:Ποδοσφαιρικές ομάδες Αγγλίας  Κατηγορία:Ιδρύσεις ποδοσφαιρικών ομάδων το 1884
Κάπτεν Κιντ
O Κάπτεν Γουϊλιαμ Κιντ ήταν πειρατής, γνωστός ως Κάπτεν Κιντ. Πληροφορίες κατατάσσουν την γέννηση του γύρω στο 1645 είτε στο Γκρίνοκ είτε στο Ναντί της Σκωτίας αν και οι περισσότερες πηγές τείνουν προς το πρώτο. Σύμφωνα με μια πηγή ο Ουϊλιαμ Κιντ καθώς κατευθυνόταν προς την κρεμάλα είπε ότι κατάγεται απο το Γκρίνοκ.
Σύζυγος
Στις 16 Μαϊου του 1961, ο Ουίλιαμ Κιντ παντρεύτηκε την Σάρα Μπράντλεϊ (Sarah Bradley Cox Oort). Αγγλίδα, γύρω στα είκοσι ήταν μια από τις πλουσιότερες χήρες της Νέας Υόρκης κληρονομώντας την περιουσία του πρώτου της γάμου. Μετά τον γρήγορο γάμο τους μετακόμισαν σε μια έπαυλη που της είχε κληρονομήσει ο πρώτος της σύζυγος στο Pearl Street της Νέας Υόρκης. Πιστεύεται ότι η Σάρα ήταν πιστή στον Ουίλιαμ ως το τέλος και τον βοηθούσε σε κάθε περίπτωση ως τον θάνατο του.
Δίκη και θάνατος
αριστερά|μικρογραφία Ο Ουϊλιαμ Κιντ πέθανε την Κυριακή στις 18 Μαίου το 1701 στο Ουάπινγκ του Λονδίνου. Ήταν γύρω στα πενήντα του. Καταδικάστηκε σε θάνατο μέσω απαγχονισμού και το πτώμα του αφέθηκε σε δημόσια θέα στο Τίλμπουρι, δίπλα στον ποταμό Τάμεση. Η κίνηση αυτή ήταν για να είναι ορατός ο θάνατος του σε διερχόμενα πλοία ώστε να αποθαρρυνθούν από το να καταλήξουν πειρατές. Αξιοσημείωτο γεγονός είναι ότι ο Κιντ ως το τέλος δεν φάνηκε να παραδέχεται κάποια από τις κατηγορίες που του πρόσαπταν. Το μόνο που ίσως δείχνει κάποια μετάνοια ήταν όταν δήλωσε ότι πραγματικά  συγχώρεσε όλο τον κόσμο
Θρύλος
Ο Ουίλιαμ Κιντ ίσως δεν ήταν ο συνηθισμένος πειρατής που ανάγκαζε ανθρώπους να περπατήσουν στην σανίδα αλλά οι άγνωστοι θησαυροί του τον μετέτρεψαν σε θρύλο. Ακόμη και σήμερα κυνηγοί χρυσού ψάχνουν για τον θησαυρό του αλλά μάταια. Υπήρχαν φήμες ότι βρέθηκε θησαυρός του στην Μαγαδασκάση αλλά ως τώρα δεν έχει αποδειχθεί και κατά πάσα πιθανότητα είναι ψεύτικες φήμες.
Εξωτερικοί σύνδεσμοι
Κατηγορία:Άγγλοι πειρατές
Στελά Κλαμπ Ντ'Αντζαμέ
Κατηγορία:Ιδρύσεις ποδοσφαιρικών ομάδων το 1953 Κατηγορία:Στελά Κλαμπ Ντ'Αντζαμέ Κατηγορία:Ποδοσφαιρικές ομάδες Ακτής Ελεφαντοστού
Flight of the Rat
Το Flight of the Rat είναι τραγούδι του βρετανικού χαρντ ροκ συγκροτήματος Deep Purple, το οποίο περιλαμβάνεται στο τέταρτο στούντιο άλμπουμ τους με τίτλο "Deep Purple in Rock".
Το "Flight of the Rat" είναι ένα από τα ελάχιστα τραγούδια στη δισκογραφία του συγκροτήματος το οποίο δεν έχουν παίξει ποτέ ζωντανά.
Σύνθεση και ηχογράφηση
Το τραγούδι δημιουργήθηκε στα τέλη του 1969 στο "Hanwell Community Center" όταν ο κιμπορντίστας Τζον Λορντ ξεκίνησε να παίζει το κλασικό κομμάτι "Flight of the Bumble Bee". Στηρίζεται σε ένα απλό ριφ της κιθάρας του Μπλάκμορ και έχοντας διάρκεια σχεδόν οκτώ λεπτών, περιέχει δύο σόλο κιθάρας και άλλα δύο σόλο πλήκτρων, όπως και αρκετές εναλλαγές ρυθμών. Οι στίχοι του Ίαν Γκίλαν καταφέρονται μεταφορικά στη χρήση ναρκωτικών, ενώ το κομμάτι κλείνει με ένα σόλο τυμπάνων από τον Ίαν Πέις.
Η ηχογράφηση του έγινε στα "De Lane Lea Studios" στις 11 Μαρτίου 1970 με παραγωγό τον Μάρτιν Μπερτς. Αποτέλεσε ένα από τα σινγκλ του "Deep Purple in Rock" αφού κυκλοφόρησε μόνο στην Αυστραλία με το "And the Address" από τον πρώτο τους δίσκο "Shades of Deep Purple" στη δεύτερη του πλευρά, χωρίς να γνωρίσει εμπορική επιτυχία.
Τα μέλη του συγκροτήματος
Το Flight of the Rat ηχογραφήθηκε από τους εξής μουσικούς:
Εξωτερικοί σύνδεσμοι
Κατηγορία:Τραγούδια των Deep Purple Κατηγορία:Τραγούδια του 1970
Ματίας Γιόζεφ Άνκερ
Ο Ματίας Γιόζεφ Άνκερ (Matthias Joseph Anker, 6 Μαΐου 1771 – 3 Απριλίου 1843) ήταν Αυστριακός γεωλόγος, ορυκτολόγος και χειρουργός. Μερικές πηγές αναφέρουν ως ημερομηνία γεννήσεώς του την 1η Μαΐου του 1772.
Ο Άνκερ γεννήθηκε στο Γκρατς αλλά σπούδασε στη Βιέννη. Στη συνέχεια εργάσθηκε ως χειρουργός στη μικρή πόλη Stainz. Το 1807 κλήθηκε στο Γκρατς ως ο χειρουργός της περιφέρειας αυτής και μετά από αυτό επιδόθηκε στη μελέτη της ορυκτολογίας. Τέσσερα χρόνια αργότερα έγινε βοηθός του ορυκτολόγου Φρίντριχ Μος (Mohs) στο μουσείο Johanneum του Γκρατς, στο πανεπιστήμιο του οποίου έγινε τελικώς καθηγητής της ορυκτολογίας και έφορος της συλλογής ορυκτών. Το 1839 παραιτήθηκε από τη θέση του καθηγητή, αλλά παρέμεινε ως διευθυντής των συλλογών.
Όλια Λαζαρίδου
Η Όλια Λαζαρίδου (Αθήνα, 13 Μαρτίου 1954) είναι Ελληνίδα ηθοποιός και σκηνοθέτης.
Ματίας Γιόζεφ Άνκερ
Το ορυκτό ανκερίτης ονομάσθηκε έτσι προς τιμή του ενώ ακόμα ο Άνκερ βρισκόταν στη ζωή, το 1825, από τον Βίλχελμ Χάιντινγκερ (1795–1871). Ο Άνκερ απεβίωσε στο Γκρατς σε ηλικία 71 ή 72 ετών.
Όλια Λαζαρίδου
Ο πατέρας της ήταν ραδιοφωνικός παραγωγός και διαφημιστής. Σπούδασε υποκριτική στη Δραματική Σχολή του Θεάτρου Τέχνης στο οποίο έπαιξε, ως ηθοποιός πλέον, σε τραγωδίες αλλά και στο έργο Υπηρέτης δύο αφεντάδων του Κάρλο Γκολντόνι, σε σκηνοθεσία Γιώργου Λαζάνη.
Ματίας Γιόζεφ Άνκερ
Εργογραφία
Ο `Ανκερ συνέγραψε σπουδαίες ορυκτολογικές μελέτες, ανάμεσα στις οποίες ξεχωρίζουν οι παρακάτω:
Όλια Λαζαρίδου
Το 1986 πήγε στη Γαλλία όπου παρακολούθησε μαθήματα στη σχολή του Αντουάν Βιτέζ (Antoine Vitez).
Ματίας Γιόζεφ Άνκερ
Πηγές
Κατηγορία:Αυστριακοί γεωλόγοι Κατηγορία:Αυστριακοί ιατροί
Όλια Λαζαρίδου
Θέατρο
Το θέατρο είναι η καλλιτεχνική προτεραιότητα της Λαζαρίδου. Έχει συνεργαστεί με πολλούς από τους νεώτερους σκηνοθέτες του ελληνικού θεάτρου. Σε πρωταγωνιστικούς ρόλους, συνεργάστηκε με: τη Μάγια Λυμπεροπούλου στους Μικροαστούς του Μαξίμ Γκόρκι, τον Βίκτωρα Αρδίτη στο Γυάλινο κόσμο του Τένεσι Ουίλιαμς, τον Βασίλη Παπαβασιλείου στην Κλυταιμνήστρα του Ανδρέα Στάικου και στο Καινούργιο σπίτι του Γκολντόνι, τον Λευτέρη Βογιατζή στο Θείο Βάνια του Αντόν Τσέχωφ και στο έργο Ρίττερ, Ντένε, Φος του Μπέρνχαρντ, τον Γιάννη Χουβαρδά στη Φαίδρα του Ρακίνα και στη Δωδέκατη νύχτα του Ουίλιαμ Σαίξπηρ. Με τον Θόδωρο Τερζόπουλο στο Κουαρτέτο του Χάινερ Μύλλερ. Με τον Βασίλη Μαυρομάτη στον Κλήρο του μεσημεριού του Πωλ Κλωντέλ. Με τον Δημήτρη Παπαϊωάννου στα Παραμύθια των αδελφών Γκριμ. Με τον Γιάννη Κόκκο, στην παραγωγή του Εθνικού Θεάτρου Ορέστεια, την πρώτη της παράσταση στο Αρχαίο θέατρο Επιδαύρου. Στην Ευάδνη, μία παραγωγή του ΔΗΠΕΘΕ Αγρινίου σε σκηνοθεσία Θοδωρή Γκόνη. Στο Δεκαήμερο των γυναικών σε σκηνοθεσία της Έλλης Παπακωνσταντίνου. Στη Φθινοπωρινή σονάτα του Ίνγκμαρ Μπέργκμαν σε σκηνοθεσία Βασίλη Μαυρομάτη. Στον Ερρίκο τον 4ο του Λουίτζι Πιραντέλλο σε σκηνοθεσία Δημήτρη Μαυρικίου. Στην Τζελσομίνα με το "Θέατρο σε τροχόσπιτο" στο φεστιβάλ Αθηνών. Έπαιξε επίσης την "Μπλανς Ντυμπουά" στο Λεωφορείον ο πόθος σε σκηνοθεσία Άντζελας Μπρούσκου και άλλα.
Κινηματογράφος
Στο ευρύ κοινό η Λαζαρίδου έγινε γνωστή από τις συχνές κινηματογραφικές της εμφανίσεις της δεκαετίας του '80. Η πρώτη της κινηματογραφική συμμετοχή ήταν σε ένα μικρό ρόλο στην ταινία 1922 του Νίκου Κούνδουρου το 1978. Έχει πρωταγωνιστήσει συνολικά σε 17 ταινίες και έχει κερδίσει δύο φορές το βραβείο Α' Γυναικείου Ρόλου του Φεστιβάλ ελληνικού Κινηματογράφου Θεσσαλονίκης για τις ταινίες Το στίγμα του 1982 και Τεριρέμ του 1987 ενώ την ίδια χρονιά κέρδισε και το βραβείο Β' Γυναικείου Ρόλου για την ταινία Αρχάγγελος του πάθους. Το 2005 βραβεύθηκε για το σύνολο του έργου της. Στο πλαίσιο του 46ου Φεστιβάλ Κινηματογράφου Θεσσαλονίκης προβλήθηκαν προς τιμήν της σε ειδική προβολή οι ταινίες Τα κουρέλια τραγουδάνε ακόμα του Νίκου Νικολαΐδη, Ακατανίκητοι εραστές του Σταύρου Τσιώλη, Το στίγμα του Παύλου Τάσιου και Η νοσταλγός της Ελένης Αλεξανδράκη. Η ίδια η Λαζαρίδου διατηρεί αμφίθυμη στάση απέναντι στις κινηματογραφικές της εμφανίσεις.
Τηλεόραση
Στην τηλεόραση οι συμμετοχές της είναι λιγότερες αλλά έχει και εκεί βραβευθεί για τη δουλειά της στη σειρά Προδοσία από τα βραβεία "Πρόσωπα" το 1997.
Άλλες δραστηριότητες
Η Λαζαρίδου έχει δοκιμάσει και άλλα είδη σκηνικής τέχνης. Έχει συμμετάσχει σε περφόρμανς με τα συγκροτήματα Lost Bodies και Active Member. Έχει επίσης οργανώσει τη θεατρική ομάδα "18 Μποφώρ", αποτελούμενη από τέως χρήστες ναρκωτικών της θεραπευτικής κοινότητας 18 Άνω, με την οποία συμμετείχε και στο Φεστιβάλ Αθηνών.
Παραστασιογραφία
Κατάλογος βασικών πληροφοριών θεατρικών παραστάσεων στις οποίες η Όλια Λαζαρίδου συμμετείχε ως ηθοποιός.
Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Ελληνική απογραφή 1981
Η ελληνική απογραφή του 1981 διενεργήθηκε στις 5 Απριλίου του 1981. Είναι η εικοστή έβδομη επίσημη απογραφή από τη σύσταση του ελληνικού κράτους. Η προηγούμενη απογραφή ήταν αυτή του 1971. Ο πραγματικός πληθυσμός στο σύνολο της Ελλάδας ανερχόταν στους 9.738.243 κατοίκους (9.739.441 συμπεριλαμβανομένου του αυτοδιοίκητου Αγίου Όρους), ενώ η πυκνότητα του πληθυσμού ήταν 73,8 κάτοικοι/τ.χλμ. Τα διάφορα πληθυσμιακά μεγέθη στην Ελλάδα έχουν ως εξής (οι πληθυσμοί είναι πραγματικοί): Σύμφωνα με την απογραφή, το 1981 το 58% των κατοίκων της χώρας συγκεντρώνεται στα αστικά κέντρα, ιδιαίτερα δε στα Πολεοδοµικά Συγκροτήµατα Πρωτευούσης και Θεσσαλονίκης. Αν και ερώτημα για το θρήσκευμα δεν έχει συμπεριληφθεί σε καμία απογραφή μετά το 1951, ωστόσο σε αυτή την απογραφή τέθηκε, αλλά δεν δημοσιεύτηκαν τα στοιχεία.
Νομός Αττικής
Η περιφέρεια πρωτευούσης περιλαμβάνει το πολεοδομικό συγκρότημα της Αθήνας, δηλαδή όλους τους δήμους Αθηνών-Πειραιώς που ανήκαν στην τέως διοίκηση πρωτευούσης, και οριοθετείται από τον Σαρωνικό κόλπο και τα βουνά της Πάρνηθας, του Υμηττού και της Πεντέλης που ορίζουν το λεκανοπέδιο Αττικής. Το υπόλοιπο Αττικής καλύπτει το υπόλοιπο μέρος του νομού.
Σοφία Βογιατζάκη
Η Σοφία Βογιατζάκη (γενν. Αθήνα, 21 Ιουνίου 1971) είναι Ελληνίδα ηθοποιός.
Βιογραφικό
Γεννήθηκε και μεγάλωσε στην Αθήνα. Από μικρή ηλικία ξεκίνησε να ασχολείται με το χορό και συγκεκριμένα με το μπαλέτο για 11 χρόνια. Μετά από ένα ατύχημα αποφάσισε να σπουδάσει υποκριτική και να δουλέψει ως ηθοποιός.
Τηλεόραση
Έκανε το τηλεοπτικό της ντεμπούτο ως ηθοποιός τη σεζόν 2001-2002 στην κωμική σειρά του Λευτέρη Παπαπέτρου Είσαι το Ταίρι Μου στο MEGA. Ακολούθησε η συμμετοχή της στο τηλεπαιχνίδι Τα τετράγωνα των αστέρων, ενώ τις σεζόν 2003-2005 υπήρξε συμπαρουσιάστρια του Γρηγόρη Αρναούτογλου στην πρωινή εκπομπή του MEGA Όμορφος Κόσμος το πρωί. Το 2004 συμμετείχε ως guest στις σειρές Η Νταντά και Επτά Θανάσιμες Πεθερές. Τη σεζόν 2005-2006 είχε έναν από τους πρωταγωνιστικούς ρόλους στον όγδοο κύκλο της καθημερινής σειράς Απαγορευμένη Αγάπη ενώ συμμετείχε στις σειρές Στο Παρά Πέντε και Το Κόκκινο Δωμάτιο. Ακολούθησαν η συμμετοχή της στις Επτά Θανάσιμες Πεθερές, ενώ τις σεζόν 2007-2009 έπαιξε στις σειρές Λατρεμένοι μου γείτονες, 7 Ζωές και Το Σόι μου μέσα. Το 2014 έκανε ένα πέρασμα από τη σειρά Κάτω Παρτάλι, ενώ το 2015 παρουσίασε μαζί με τις Νόνη Δούνια, Δέσποινα Καμπούρη και Έλενα Παπαβασιλείου την καθημερινή απογευματινή εκπομπή Γυναίκες στο epsilontv. Το 2018 συμμετείχε σε ένα επεισόδιο της σειράς Δέκα Μικροί Μήτσοι, ενώ τη σεζόν 2018-2019 συμμετέχει στην κωμική σειρά Ελεύθερη Σχέση. Έπαιξε στο βασικό καστ της καθημερινής δραματικής σειράς του Alpha και Alpha Κύπρου Αστέρια στην Άμμο. Τη σεζόν 2021 έκανε μία έκτακτη συμμετοχή στην κωμωδία του Άλφα Κύπρου Κάμπινγκ. Τη σεζόν 2021-2022 συμμετέχει στην σειρά Συμπέθεροι από τα Τίρανα. Τη σεζόν 2023 σειρά Μαίρη Μαίρη Μαίρη του MEGA
Κινηματογράφος
Έκανε το κινηματογραφικό της ντεμπούτο το 1998 στην ταινία Ο αδερφός μου κι εγώ, ενώ το 2000 συμμετείχε στην ταινία Ριζότο. Το 2002 έλαβε μέρος στις ταινίες Ο Βασιλιάς και Κουράστηκα να σκοτώνω τους αγαπητικούς σου. Ακολούθησαν οι ταινίες Λουκουμάδες με μέλι (2005) και I Love Καρδίτσα (2010).
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Εθνική Ισημερινού (καλαθοσφαίριση γυναικών)
Η εθνική ομάδα καλαθοσφαίρισης γυναικών του Ισημερινού, γνωστή και ως Εθνική Εκουαδόρ, αντιπροσωπεύει τον Ισημερινό στις διεθνείς διοργανώσεις γυναικείας καλαθοσφαίρισης υπό την εποπτεία της FIBA και της Διεθνούς Ολυμπιακής Επιτροπής. Βρίσκεται υπό τη δικαιοδοσία της Ομοσπονδίας Καλαθοσφαίρισης του Ισημερινού (Federación Ecuatoriana de Basquetbol).
Κατατάξεις σε διεθνείς διοργανώσεις
μικρογραφία|δεξιά|300px|Στιγμιότυπο από αγώνα της Εθνικής Ισημερινού εναντίον της Ουρουγουάης στο Πρωτάθλημα Νότιας Αμερικής του 2014.
Εξωτερικοί σύνδεσμοι
Ισημερινος Γυναικων
Τυρί κότατζ
δεξιά|μικρογραφία| Κότατζ μικρογραφία| Σπιτικό τυρί κότατζ μικρογραφία| Ένα μπολ με τυρί κότατζ Το τυρί κότατζ είναι ένα φρέσκο τυρόπηγμα με ήπια γεύση. Δεν υφίσταται παλαίωση.
Γίνεται με αποστράγγιση του τυριού διατηρώντας λίγο από το τυρόγαλα. Ένα σημαντικό βήμα στη διαδικασία παρασκευής, που διακρίνει το τυρί κότατζ από άλλα φρέσκα τυριά, είναι η προσθήκη στους κόκκους στάρπης, συνήθως κρέμας, η οποία είναι σε μεγάλο βαθμό υπεύθυνη για τη γεύση του προϊόντος.
Το τυρί κότατζ έχει χαμηλές θερμίδες σε σύγκριση με άλλους τύπους τυριών, καθιστώντας το δημοφιλές σε διαιτολογικά προγράμματα και σε ορισμένους θιασώτες υγείας. Μπορεί να χρησιμοποιηθεί με μια μεγάλη ποικιλία τροφίμων όπως γιαούρτι, φρούτα, τοστ, γκρανόλα, σε σαλάτες, ως σάλτσα και ως αντικαταστάτης της μαγιονέζας.
Προέλευση
Μια δημοφιλής ιστορία για την προέλευση του τυριού προήλθε από την Οδύσσεια του Ομήρου, στην οποία ο ποιητής περιγράφει πώς ο Κύκλωπας Πολύφημος έφτιαχνε τυρί αποθηκεύοντας γάλα στα στομάχια των ζώων. Τα ένζυμα από το στομάχι προκαλούσαν μια διαδικασία πήξης, που διαχωρίζει το τυρόπηγμα από το γάλα.
Το τυρί θεωρείται ότι προέρχεται από τη Μέση Ανατολή περίπου το 5.000 π.Χ. Τεκμήρια για το τυρί βρίσκονται σε μια λωρίδα γλυπτών στους τοίχους ενός αρχαίου ναού της Μεσοποταμίας, που χρονολογείται από το 3.000 π.Χ. Τα αρχαία γλυπτά δείχνουν τη διαδικασία, με την οποία ο πολιτισμός δημιούργησε μια ουσία που μοιάζει με τυρί, χρησιμοποιώντας αλάτι και γάλα για να δημιουργήσει ένα αλμυρό ξινό μίγμα πηγμένου γάλακτος, που πιστεύεται ότι είναι κάπως παρόμοιο με το σημερινό τυρί κότατζ. Καθώς η Ρώμη επέκτεινε την αυτοκρατορία της, διέδωσαν τη γνώση του τυριού, ανακαλύπτοντας πολλές νέες μορφές του. Οι Ισπανοί έφεραν αγελάδες και τη γνώση του τρόπου παρασκευής τυριού στην Αμερική το 1493.
Δημοφιλία
Στα τέλη του 19ου αιώνα, στη Μινεσότα, όταν το γάλα ήταν ξινό, μερικές φορές οι αγρότες έφτιαχναν κάτι, που το ονόμαζαν "ολλανδικό τυρί", το οποίο λέγεται ότι ήταν παρόμοιο με το σύγχρονο βιομηχανικό τυρί κότατζ, για να μην πάει στράφι το χαλασμένο γάλα.
Στις αρχές του 20ού αιώνα οι αγρότες στη βορειοανατολική Βρετανική Κολομβία έκαναν κάτι που το ονόμασαν "τυρί homesteader", το οποίο λέγεται ότι ήταν παρόμοιο με το σύγχρονο βιομηχανικό τυρί κότατζ ("ολλανδικό τυρί" υπήρχε κι εκεί εκείνη την εποχή, αλλά ήταν κάτι άλλο). Ο όρος τυρί κότατζ (χωριάτικο τυρί) άρχισε να χρησιμοποιείται για απλό σπιτικό τυρί στην Αμερική στα μέσα του 19ου αιώνα.
Μετά τον Α' Παγκόσμιο Πόλεμο, το τυρί κότατζ έγινε γρήγορα πιο δημοφιλές. Τριάντα εκατομμύρια λίβρες τυριού κότατζ παρήχθησαν το 1919 (από 418 εκατομμύρια λίβρες τυριού γενικά το 1920), αλλά μέχρι το 1928 παρασκευάστηκαν 87 εκατομμύρια λίβρες. Η κατανάλωση κορυφώθηκε στις Ηνωμένες Πολιτείες τη δεκαετία του '70, όταν έγιναν δημοφιλείς οι δίαιτες και περίπου 1,3 δισεκατομμύρια δολάρια πωλήθηκαν ετησίως, αλλά στη δεκαετία του '80 το γιαούρτι έγινε πιο δημοφιλές και οι πωλήσεις μειώθηκαν σημαντικά περαιτέρω στη δεκαετία του 2000.
Το 2016, ένα άρθρο της Wall Street Journal ισχυριζόταν ότι το τυρί κότατζ μπορεί να ανέκαμπτε ακολουθώντας τη δημοτικότητα του ελληνικού γιαουρτιού λόγω των υψηλών επιπέδων πρωτεϊνών και των χαμηλών επιπέδων ζάχαρης.
Θρεπτική αξία
Το τυρί κότατζ είναι δημοφιλές σε όσους κάνουν δίαιτα και σε ορισμένους λάτρεις της υγιεινής διατροφής. Σύμφωνα με ένα άτομο, είναι δημοφιλές μεταξύ των μπόντι-μπίλντερ και των αθλητών για την υψηλή περιεκτικότητα σε καζεΐνη, ενώ είναι σχετικά χαμηλό σε λιπαρά. Οι έγκυες λαμβάνουν συμβουλές ότι το κότατζ είναι ασφαλές για κατανάλωση, σε αντίθεση με ορισμένα προϊόντα τυριού, που δεν συνιστώνται κατά τη διάρκεια της εγκυμοσύνης.
Η ξινή γεύση του προϊόντος οφείλεται στο γαλακτικό οξύ, το οποίο υπάρχει στα 124-452 mg/kg. Το μυρμηκικό, το οξικό, το προπιονικό και το βουτυρικό οξύ συμβάλλουν στο άρωμα.
Κατανάλωση
Στις Ηνωμένες Πολιτείες, το τυρί κότατζ είναι δημοφιλές σε πολλά πιάτα. Μπορεί να συνδυαστεί με φρούτα και ζάχαρη, αλάτι και πιπέρι, πουρέ φρούτων, ντομάτες ή γκρανόλα και κανέλα. Μπορεί να καταναλωθεί σε τοστ, σε σαλάτες, ως υποκατάστατο της μαγιονέζας σε τονοσαλάτα και σε διάφορα επιδόρπια. Το τυρί κότατζ είναι επίσης δημοφιλές με φρούτα, όπως αχλάδια, ροδάκινα ή μανταρίνια.
Χρησιμοποιείται μερικές φορές ως υποκατάστατο του κρέατος, επειδή έχει υψηλά επίπεδα πρωτεΐνης, αλλά λιγότερες συνολικές θερμίδες και λιγότερο λίπος από ό,τι περιέχουν τα κρέατα. Πολλές συνταγές όπως τα λαζάνια ίσως χρησιμοποιούν τυρί κότατζ.
Εξωτερικοί σύνδεσμοι
Κατηγορία:Τυριά
Κόλιν Ρένφριου
Ο βαρώνος Άντριου Κόλιν Ρένφριου Σκωτσέζος (25 Ιουλίου 1937 Στόκτον ον Τις) είναι Βρετανός αρχαιολόγος, παλαιογλωσσολόγος. Διακρίνεται για το ερευνητικό του έργο του σχετικά με τη ραδιοχρονολόγηση, την προϊστορία των γλωσσών, την αρχαιογενετική, καθώς και την πρόληψη της αρχαιοκλοπής σε αρχαιολογικούς χώρους. Ανέπτυξε την υπόθεση της Ανατολίας, μη καθολικά αποδεκτή, η οποία υποστηρίζει ότι πρωτοϊνδοευρωπαϊκή, η ανακατασκευασμένη πρόγονος των ινδοευρωπαϊκών γλωσσών, προήλθε περίπου πριν από 9.000 χρόνια από την Ανατολία και μετανάστευσε με την εξάπλωση της γεωργίας σε ολόκληρη τη Μεσόγειο και στην Κεντρική και Βόρεια Ευρώπη. Η υπόθεση αυτή αντιτίθεται φαινομενικά στην Υπόθεση Κούργκαν της Μαρίγια Γκιμπούτας, η οποία αναφέρει ότι οι Πρωτοϊνδοευρωπαίοι εξαπλώθηκαν μέσω μετανάστευσης των λαών από τη στέπα του Πόντου-Κασπίας περίπου πριν από 6.000 χρόνια.
Πρώην καθηγητής της αρχαιολογίας στο πανεπιστήμιο του Κέιμπριτζ και διευθυντής του Ινστιτούτου McDonald είναι πλέον μέλος της Βρετανικής Ακαδημίας και μέλος της Εθνικής Ακαδημίας Επιστημών.
Βίος
Το 1965 διορίστηκε στη θέση του λέκτορα στο Τμήμα Προϊστορίας και Αρχαιολογίας στο πανεπιστήμιο του Σέφιλντ. Μεταξύ του 1968 και του 1970, Ο Ρένφριου διηύθυνε τις ανασκαφές στους Σιταγρούς της Μακεδονίας, στην Ελλάδα. Το 1968 ανεπιτυχώς διεκδίκησε την κοινοβουλευτική εκλογική περιφέρεια Σέφιλντ Μπράιτσάιντ για λογαριασμό του Συντηρητικού Κόμματος. Εκείνη τη χρονιά εξελέγη μέλος της Εταιρείας Αρχαιοδιφών του Λονδίνου, το 1970 εξελέγη μέλος της Εταιρείας Αρχαιοδιφών της Σκωτίας και το 2000 έγινε επίτιμο μέλος του Συλλόγου Αρχαιοδιφών της Σκωτίας.
Το 1972 ο Κόλιν Ρένφριου έγινε καθηγητής της αρχαιολογίας στο Πανεπιστήμιο του Σαουθάμπτον, διαδεχόμενος τον Μπάρι Κάνλαϊφ. Κατά την παραμονή του στο Σαουθάμπτον διηύθυνε τις ανασκαφές στο Κουάντερνες στο Όρκνι και τη Φυλακωπή της Μήλου, στην Ελλάδα. Το 1973 δημοσίευσε το Πριν τον Πολιτισμό: Η Επανάσταση της Ραδιοχρονολόγησης και η Προϊστορική Ευρώπη, στην οποία αμφισβήτησε την παραδοχή ότι η προϊστορική πολιτιστική καινοτομία προήλθε από την Εγγύς Ανατολή και στη συνέχεια εξαπλώθηκε στην Ευρώπη. Επίσης ανέσκαψε μαζί με την Μαρίγια Γκιμπούτας τους Σιταγρούς στην Ελλάδα.
Το 1980 ο Ρένφριου εξελέγη Μέλος της Βρετανικής Ακαδημίας. Το 1981 εξελέγη καθηγητής αρχαιολογίας στο Πανεπιστήμιο του Κέιμπριτζ, θέση που κατείχε μέχρι τη συνταξιοδότησή του. Το 1990 Renfrew διορίστηκε Διεθυντής του Ινστιτούτου Αρχαιολογικής Έρευνας McDonald. Το 1987 δημοσίευσε το Αρχαιολογία και γλώσσα: Το Παζλ των Ινδοευρωπαϊκών Πηγών, ένα βιβλίο για τους Πρωτοϊνδοευρωπαίους. Με την «Υπόθεση της Ανατολίας» θεώρησε ότι οι Πρωτοϊνδοευρωπαίοι έζησαν 2.000 χρόνια πριν από τους Κουργκάν, στην Ανατολία, αργότερα μετανάστευσαν στην Ελλάδα, στη συνέχεια στην Ιταλία, τη Σικελία, την Κορσική, στη μεσογειακή ακτή της Γαλλίας, της Ισπανίας και στην Πορτογαλία. Ένας άλλος κλάδος μετανάστευσε κατά μήκος των ποταμών στις εύφορες κοιλάδες του Δούναβη και του Ρήνου στην Κεντρική και Βόρεια Ευρώπη. Από το 1987-1991 ήταν συνδιευθυντής στις ανασκαφές της Μαρκιανής στην Αμοργό και στον κάβο του Δασκαλιού, στην Κέρο.
Το 2004 αποσύρθηκε από την θέση του καθηγητή και από το 2006-2008 διηύθυνε νέες ανασκαφές στο κυκλαδίτικο νησί Κέρος. Σήμερα είναι συνδιευθυντής της αρχαιολογικής έρευνας στην Κέρο.
Εξωτερικοί σύνδεσμοι
Κατηγορία:Βρετανοί αρχαιολόγοι
Ουρία
thumb|Η χημική δομή της ουρίας Η ουρία είναι οργανική ένωση με χημικό τύπο CO(NH2)2. Το μόριο της έχει δύο αμινομάδες (-NH2) οι οποίες συνδέονται με μια καρβονυλική (C=O) λειτουργική ομάδα.
Η ουρία διαδραματίζει σημαντικό ρόλο στο μεταβολισμό των αζωτούχων ενώσεων των οργανισμών και είναι η κύρια αζωτούχος ουσία στα ούρα των θηλαστικών. Είναι στερεή, άχρωμη και άοσμη, αν και η μετατροπή της σε αμμωνία με την παρουσία νερού, συμπεριλαμβανόμενου των υδρατμών του αέρα, έχει έντονη οσμή. Διαλύεται εύκολα στο νερό σε όξινο ή αλκαλικό περιβάλλον και είναι μη τοξική ένωση. Το ανθρώπινο σώμα την χρησιμοποιεί σε πάρα πολλές διαδικασίες με πιο αξιοσημείωτη την διαδικασία αποβολής του αζώτου. Ο μέσος άνθρωπος αποβάλλει κατά μέσο όρο 30 γραμμάρια ουρίας, κυρίως μέσω των ούρων, αλλά ένα μικρό ποσό της απεκκρίνεται με τον ιδρώτα.
Η χρήση της ουρίας
Η ουρία χρησιμοποιείται ευρέως σε λιπάσματα καθώς αποτελεί μια βολική πηγή αζώτου. Επιπλέον αποτελεί σημαντική πρώτη ύλη για την χημική βιομηχανία. Η σύνθεση της οργανικής αυτής ένωσης από τον Φρήντριχ Βέλερ το 1828 από μια ανόργανη πρόδρομο-ένωση αποτέλεσε ορόσημο στην ανάπτυξη της οργανικής χημείας, καθώς απέδειξε ότι ένα μόριο το οποίο ευρίσκεται σε ζωντανούς οργανισμούς μπορεί να συντεθεί στο εργαστήριο χωρίς βιολογικές πρώτες ύλες. Η ουρία χρησιμοποιείται σε εργαστηριακές και ιατρικές μεθόδους. Επιπλέον, χρησιμοποιείται σε εκρηκτικά, σε εξαρτήματα αυτοκινήτων, σε ζωοτροφές, σε διουρητικά και σε πολλές εμπορικές χρήσεις.
thumb|Η στερεοδομή της ουρίας
Η ανακάλυψη της ουρίας
Η ουρία βρέθηκε πρώτη φορά στα ούρα το 1727 από τον Δανό επιστήμονα Χέρμαν Μπερχόβε (Herman Boerhaave), αν και η ανακάλυψη συχνά αποδίδεται στον Γάλλο χημικό Ιλέρ Ρουέλ (1773, στα γαλλικά Hilaire Rouelle). Το 1828, ο Γερμανός Φρήντριχ Βέλερ απομόνωσε ουρία από την επεξεργασία ισοκυανικού αργύρου με χλωριούχο αμμώνιο σύμφωνα με την παρακάτω αντίδραση:
AgNCO + NH4Cl → (NH2)2CO + AgCl
Αυτή ήταν η πρώτη φορά που μια οργανική ένωση συντέθηκε τεχνητά από ανόργανες πρώτες ύλες, χωρίς την συμμετοχή ζωντανών οργανισμών. Τα αποτελέσματα αυτού του πειράματος έθεσαν ως αναξιόπιστη την θεωρία της «ζωτικότητας» σύμφωνα με την οποία οι χημικές ενώσεις των ζωντανών οργανισμών είναι θεμελιωδώς διαφορετικές από αυτές των άψυχων υλών. Εξαιτίας της ανακάλυψης αυτής, ο Βέλερ θεωρείται ο πατέρας της οργανικής χημείας.
Παραγωγή Ουρίας
Η συνθετική μορφή της ουρίας παράγεται από την αμμωνία και το διοξείδιο του άνθρακα είτε σε υγρή είτε σε στερεή μορφή. Το 1870 ανακαλύφθηκε η διαδικασία συνθετικής παραγωγής μέσω αφυδάτωσης του καρβαμιδικού αμμωνίου υπό συνθήκες υψηλής θερμοκρασίας και πίεσης, μέθοδος που χρησιμοποιείται ακόμα και σήμερα. Σήμερα υπάρχουν πολλές χρήσεις της συνθετικής ουρίας και κατά συνέπεια υπάρχει μεγάλη ζήτηση παραγωγής της. thumb|Η μορφή της ουρίας
Φυσιολογία
Η ουρία συντίθεται στο σώμα πολλών οργανισμών ως μέρος του κύκλου της ουρίας, είτε από την οξείδωση αμινοξέων είτε από την αμμωνία. Σε αυτόν τον κύκλο, οι αμινομάδες που δίνονται από την αμμωνία και το L-ασπαρτικό οξύ μετατρέπονται σε ουρία, ενώ η L-ορθινίνη, η κιτρουλίνη και η L-αργινίνη δρουν ως μεσάζοντες. Η παραγωγή της ουρίας λαμβάνει χώρα στο ήπαρ και ρυθμίζεται από το N-ακετυλογλουταμινικό οξύ. Η ουρία βρίσκεται διαλυμένη στο αίμα και κυμαίνεται από 2,5 έως 6,7 mmol/L. Αποβάλλεται από τους νεφρούς ως συστατικό των ούρων. Φυσιολογικές τιμές ουρίας στα ούρα είναι 12-20 γραμμάρια/24ώρες. Επιπλέον, μια μικρή ποσότητα της ουρίας αποβάλλεται μαζί με το χλωριούχο νάτριο και το νερό μέσω του ιδρώτα.
Τα αμινοξέα από την κατανάλωση τροφής τα οποία δεν χρησιμοποιούνται για την σύνθεση πρωτεϊνών και άλλων βιολογικών ουσιών οξειδώνονται από τον οργανισμό, αποφέροντας ουρία και διοξείδιο του άνθρακα, ως μια εναλλακτική πηγή ενέργειας. Η διαδικασία της οξείδωσης ξεκινάει με την αφαίρεση της αμινομάδας από την τρανσαμινάση και η αμινομάδα στην συνέχεια διοχετεύεται στον κύκλο της ουρίας.
Στο νερό, οι αμινομάδες υποβάλλονται σε αργή εκτόπιση από τα μόρια του νερού, παράγοντας αμμωνία και ανθρακικό ανιόν. Για αυτόν τον λόγο, τα πολυδιατηρημένα ούρα έχουν εντονότερη οσμή σε σχέση με τα φρέσκα ούρα.
Η ουρία στους ανθρώπους
thumb|Ο κύκλος της ουρίας Οι οργανισμοί δεν μπορούν εύκολα και γρήγορα να αποβάλλουν την αμμωνία και πρέπει να την μετατρέψουν σε κάποια άλλη ουσία, όπως ουρία ή ουρικό οξύ, τα οποία είναι πολύ λιγότερο τοξικά. Ανεπάρκεια του κύκλου της ουρίας συμβαίνει σε κάποιες γενετικές διαταραχές και σε ηπατική ανεπάρκεια. Το αποτέλεσμα της ηπατικής ανεπάρκειας είναι η συσσώρευση των αζωτούχων αποβλήτων, κυρίως της αμμωνίας, η οποία οδηγεί σε ηπατική εγκεφαλοπάθεια.
Η διαχείριση της ουρίας από τους νεφρούς αποτελεί ζωτικό μέρος του ανθρώπινου μεταβολισμού. Εκτός από τον ρόλο της ως μεταφορέας της περίσσειας του αζώτου, η ουρία διαδραματίζει επιπλέον σημαντικό ρόλο στο σύστημα ανταλλαγής αντιρροής (countercurrent exchange system) των νεφρώνων, το οποίο επιτρέπει την επαναρρόφηση νερού και βασικών ιόντων από τα αποβαλλόμενα ούρα. Η ουρία επαναρροφάται στο εγγύς εσπειραμένο σωληνάριο των νεφρώνων. Έτσι αυξάνεται η ωσμωτικότητα στη μυελική μοίρα του νεφρού γύρω από την λεπτή ανοδική αγκύλη του Χένλε, η οποία με την σειρά της προκαλεί την επαναρρόφηση του νερού. Ορισμένη ποσότητα ουρίας θα εισρεύσει πίσω στο ανοδικό σκέλος του σωληναρίου, και μέσω των αθροιστικών σωληναρίων θα καταλήξει στα αποβαλλόμενα ούρα.
Αυτός ο μηχανισμός, ο οποίος ρυθμίζεται από την αντιδιουρική ορμόνη, επιτρέπει στο σώμα να δημιουργεί υπεροσμωτικά ούρα, που έχουν υψηλότερη συγκέντρωση διαλυμένων ουσιών από το πλάσμα του αίματος. Έτσι αποφεύγεται η απώλεια νερού και διατηρείται η πίεση του αίματος καθώς και η κατάλληλη συγκέντρωση ιόντων νατρίου στο πλάσμα του αίματος.
Η ισοδύναμη περιεκτικότητα αζώτου (σε γραμμάρια) της ουρίας (σε mmol) μπορεί να εκτιμηθεί από τον συντελεστή μετατροπής 0,028 g/mmol. Επιπλέον, 1 γραμμάριο αζώτου είναι περίπου ισοδύναμο με 6 γραμμάρια πρωτεΐνης, και 1 γραμμάριο πρωτεΐνης περίπου ισοδύναμο με 4 γραμμάρια μυϊκού ιστού. Σε καταστάσεις, όπως απώλεια μυϊκής μάζας, 1 mmol επιπλέον ουρίας στα ούρα (καθώς μετράται από τον πολλαπλασιασμό του όγκου των ούρων σε λίτρα με την συγκέντρωση της ουρίας σε mmol/L) αντιστοιχεί περίπου σε απώλεια μυϊκής μάζας κατά 0,67 gr.
Η ουρία σε άλλα είδη
Στους υδρόβιους οργανισμούς, η πιο κοινή μορφή αποβαλλόμενου αζώτου είναι η αμμωνία. Αντίθετα οι οργανισμοί που ζουν στην στεριά μετατρέπουν την τοξική αμμωνία σε ουρία ή ουρικό οξύ. Η ουρία ευρίσκεται στα ούρα θηλαστικών και αμφιβίων, καθώς και σε μερικά είδη ψαριών. Τα πτηνά και τα ερπετά, έχουν μια διαφορετική μορφή μεταβολισμού του αζώτου, η οποία απαιτεί λιγότερο νερό και οδηγεί στην αποβολή του αζώτου με την μορφή ουρικού οξέος. Οι γυρίνοι εκκρίνουν αμμωνία αλλά αλλάζουν προς την παραγωγή ουρίας κατά την διάρκεια της μεταμόρφωσής τους. Παρά την παραπάνω γενίκευση, η οδός της ουρίας έχει τεκμηριωθεί όχι μόνο στα θηλαστικά και αμφίβια αλλά και σε πολλούς άλλους οργανισμούς, συμπεριλαμβανομένου των πουλιών, των ασπόνδυλων, των εντόμων, των φυτών, των ζυμών, των μυκήτων, και άλλων μικροοργανισμών.
Αντιδράσεις
Ο κύκλος της ουρίας αποτελείται από πέντε αντιδράσεις: δύο μιτοχονδριακές και τρεις κυττοσολικές. Ο κύκλος μετατρέπει δύο αμινομάδες, μια από NH4+ και μία από Asp, και ένα άτομο άνθρακα από HCO3−, στο σχετικά μη τοξικό προιόν ουρία με το κόστος τεσσάρων υψηλά ενεργειακών δεσμών (το 3 ATP υδρολύεται σε 2 ADP και σε ένα AMP). Η ορνιθίνη είναι ο φορέας αυτών των ατόμων άνθρακα και αζώτου.
Η ουρία στα ούρα
Η ουρία είναι προϊόν αποβολής από την καύση των λευκωμάτων. Καθημερινά σχηματίζονται στον οργανισμό 25 έως 30 γραμμάρια ουρίας κατά μέσον όρο, ποσότητα που αυξάνεται έπειτα από κατανάλωση κρέατος και πρωτεϊνών εν γένει και μετά από μυϊκή εργασία, ενώ ελαττώνεται μετά από κατανάλωση λαχανικών. Από την ποσότητα αυτή, το 50 έως 60% αποβάλλεται καθημερινά από τα ούρα, ενώ οι φυσιολογικές τιμές της ουρίας στο πλάσμα του αίματος είναι περίπου 26 mg/100 ml. Όταν τα ούρα έρχονται σε επαφή με τον αέρα τότε η ουρία μετατρέπεται σε ανθρακικό αμμώνιο, αποτέλεσμα ζύμωσης, που οφείλεται σε έναν μικροοργανισμό που ονομάζεται μικρόκοκκος της ουρίας. Έτσι, το pH των ούρων από όξινο γίνεται αλκαλικό. Η συγκέντρωση της ουρίας στο αίμα, βοηθάει τον γιατρό να εκτιμήσει τη λειτουργική ικανότητα των νεφρών. Όταν αυτή είναι αυξημένη, βγάζουμε το συμπέρασμα ότι οι νεφροί δεν είναι σε θέση να την αποβάλλουν από τον οργανισμό. Η αύξηση της ουρίας στο αίμα ονομάζεται αζωθαιμία και αποτελεί ένδειξη υπολειτουργίας των νεφρών. Ταυτόχρονα με αύξηση της ουρίας στο αίμα παρατηρείται και ελάττωση της ουρίας στα ούρα. Η ουρία σχηματίζεται κυρίως στο ήπαρ, όπου πραγματοποιείται κατά κύριο λόγο η επεξεργασία των λευκωμάτων. Η μεγάλη αύξηση της ουρίας στο αίμα ως συνέπεια της νεφρικής δυσλειτουργίας προκαλεί σοβαρή διαταραχή η οποία ονομάζεται ουραιμία και μπορεί να οδηγήσει στον θάνατο αν δεν αντιμετωπιστεί εγκαίρως.
Δοκιμασίες Νεφρικής Λειτουργίας
Οι δοκιμασίες νεφρικής λειτουργίας είναι μέθοδοι οι οποίες εκτιμούν την βλάβη ή την καταστροφή του νεφρικού ιστού, η οποία έχει ως αποτέλεσμα τη διαταραχή της νεφρικής λειτουργίας. Η διαταραχή αυτή συχνά γίνεται αιτία να συσσωρεύονται στο αίμα ουσίες, που φυσιολογικά απεκκρίνονται στα ούρα.
Υπάρχουν ειδικές δοκιμασίες για τον έλεγχο των βασικών λειτουργιών του νεφρού, δηλαδή της σπειραματικής διήθησης, της σωληναριακής επαναρρόφησης και της σωληναριακής απέκκρισης. Ονομάζονται δοκιμασίες πλασματικής κάθαρσης (clearance) και ελέγχουν τον ρυθμό της σπειραματικής διήθησης (GFR = Glomerular Filtration Rate). Ο καλύτερος τρόπος για τον προσδιορισμό της σπειραματικής διήθησης είναι η μέτρηση της πλασματικής κάθαρσης (clearance) μιας ουσίας η οποία διηθείται πλήρως στις μεμβράνες των αγγειωδών σπειραμάτων και η οποία ούτε απορροφάται ούτε απεκκρίνεται από τα νεφρικά σωληνάρια. Πλασματική κάθαρση μια ουσίας είναι ο όγκος του πλάσματος που περιέχει το ποσό της ουσίας αυτής, το οποίο απεκκρίνεται στα ούρα σε 1 λεπτό. Με άλλα λόγια η κάθαρση μιας ουσίας μπορεί να οριστεί ως ο όγκος του πλάσματος που καθορίζεται από το ποσό της ουσίας αυτής, το οποίο ανευρίσκεται στα ούρα σε 1 λεπτό. Αν μια ουσία δεν επηρεάζεται καθόλου από τα νεφρικά σωληνάρια (ούτε απορροφάται, ούτε απεκκρίνεται), τότε το ποσό της ουσίας αυτής που ανευρίσκεται στα ούρα θα είναι ίσο με το ποσό που διηθείται στα αγγειώδη σπειράματα σε 1 λεπτό. Η κάθαρση μια ουσίας που επαναρροφάται πλήρως από τα νεφρικά σωληνάρια, όπως η γλυκόζη φυσιολογικών ατόμων, είναι μηδέν.